ڕێڕەوی فیلادلفیا

ڕێڕەوی فیلادلفی (بە  عیبری: ציר פילדלפי) ناوی شریتێکی سنووری تەسک لە ناو کەرتی غەززەیە. بە درێژایی سنووری نێوان کەرتی غەززە و میسر ١٤ کم درێژ دەبێتەوە. بەپێی بڕگەکانی پەیمانی ئاشتی میسر و ئیسرائیل لە ساڵی ١٩٧٩. دوای «ڕێککەوتنی ئۆسلۆی دووەم» لە ساڵی  ١٩٩٥ ئیسرائیل ڕەزامەندی دەربڕی لەسەر ھێشتنەوەی ڕێڕەوەکە بەدرێژایی سنوور وەک ناوچەیەکی سەلامەت. یەکێک لە ئامانجە سەرەکییەکانی ڕێڕەوەکە ڕێگریکردن بوو لە قاچاخچێتی کەرەستەی نایاسایی (لەوانەش چەکی نایاسایی و تەقەمەنی و ماددەی ھۆشبەر)، ھەروەھا ڕێگریکردن بوو لە کۆچی نایاسایی لەنێوان ھەردوو ناوچەکە. فەلەستینییەکان پەنا دەبەنە بەر ھەڵکەندنی تونێلی قاچاخ لەژێر ڕێڕەوەکە بۆ ھێنانی خۆراک و پێداویستی بۆ ناو کەرتی غەززە بە شێوەیەکی نافەرمی، بە ھاوکاری بەشێک لە میسرییەکان. ئەمەش لەژێر ڕۆشنایی ئەو گەمارۆیەی کە بەسەر غەززەدا سەپێنراوە. تونێلەکان بە یەکێک لە گرنگترین ئامرازەکانی ھێنانی کاڵا بۆ ناو کەرتەکە دادەنرێت، جگە لە ڕێگای فەرمی لە دەروازە سنوورییەکانەوە.https://web.archive.org/web/20170620201754/http://news.bbc.co.uk/2/hi/in_pictures/7815415.stmhttps://web.archive.org/web/20180708104845/http://www.mfa.gov.il/MFA/Terrorism-+Obstacle+to+Peace/Terror+Groups/Weapon+Smuggling+Tunnels+in+Rafah+May+2004.htm

 سەرچاوەکان 

پۆل:ململانێی غەززە-ئیسرائیل